Ka huri ahau ki ngā kaupapa i roto i Te Tahua Pūtea. Kua anga te titiro o tō tātou Kāwanatanga i tēnei wā ki te whakaora ake i te ōhanga, ki te whakawhanake te ōhanga i roto i Aotearoa. Ko te tino kaupapa? Ko te mahi, te mahi, te mahi. Ko te pupuri i ngā mahi, tuatahi, koirā te take o te moni atawhai, te moni āwhina, ki ngā pakihi kia pupuri tonu ngā kaimahi, ō rātou pakihi. Tuatahi, pupuri mahi.